Sub conducerea lui Sebes, naționala Ungariei a fost neînfrântă 32 de meciuri consecutive, un record activ până în prezent. În această perioadă, Ungaria devenise Campioană Olimpică în 1952 și Campioană a Europei Centrale în 1953. De asemenea, Ungaria învinse de două ori Anglia, 6-3 în 1953 și 7-1 în 1954, și a devenit vicecampionă la Campionatul Mondial de Fotbal 1954. Înfrângerea din Finala Campionatului Mondial de Fotbal 1954 a marcat începutul sfârșitului ”erei Sebes”. După această înfrângere, Ungaria a mai avut o serie de 18 meciuri fără înfrângere, care s-a terminat pe 19 februarie 1956, atunci când a pierdut cu 3-1 în fața Turciei. În pofida evoluției victorioase, Sebes a fost demis după un meci pierdut, scor 5-4, în fața Belgiei, pe 3 iunie 1956. Gusztáv Sebes a continuat să activeze în fotbal până la decesul său, lucrând ca administrator și fiind antrenor la cluburi ca Újpesti Dózsa SC, Budapest Honvéd SE și Diósgyőri VTK.